Tamanna Agnihotri

Tamanna Agnihotri (født 16. juni 1997 i Oslo) er en norsk skuespiller og programleder i NRK. Foreldrene hennes er opprinnelig fra India.

Agnihotri vokste opp i Prinsdal i Oslo, og var skuespiller i revyen til Bjørnholt videregående skole i 2015. Hun studerte medievitenskap på Universitetet i Oslo, og arbeidet med casting av TV og film i studietiden.

I 2018 hadde Agnihotri en liten rolle i filmen Utøya 22. juli.

Samtidig som Agnihotri drev castingfirmaet Agni Casting, ble hun i 2019 castet i rollen som Anila i NRK-serien Skitten Snø. 

I 2020 fikk hun jobben som programleder for NRK-serien Mensen. Programmet var et talkshow som diskuterte temaer knyttet til menstruasjon, og ble sendt høsten 2020. Samtidig arbeidet Agnihotri som radioprogramleder på kanalene NRK P3 og NRK mP3.

I januar 2021 startet Agnihotri som programleder for NRK P3-podkasten Pålogga, som fortalte historier fra Internett. Podkasten fortsatte utover høsten 2021; siste episode ble publisert 14. desember 2021.

Sommeren 2021 var Agnihotri en av programlederne for sakte-tv-programmet Sommerskuta.

Høsten 2021 var Agnihotri med på NRK-programmet Latterlig Politikk. Der tok hun rollen som en av ni komikere som skulle debattere på vegne av et parti før Stortingsvalget 2021. Agnihotri representerte Sosialistisk Venstreparti i komiker-debatten.

I 2023 var Agnihotri deltaker i sesong 3 av TV 2-programmet Forræder.

Referanser

Eksterne lenker 
 
 
 

Programledere for NRK
Personer fra Oslo
Nordmenn av indisk opphav